উবার- এ সাইবার হামলা তদন্তে মার্কিন বিচারবিভাগ - কর্পোরেট
কর্পোরেট
উবার- এ সাইবার হামলা তদন্তে মার্কিন বিচারবিভাগ
Arifur Rahman
2 বছর ago
অনলাইন পরিবহন সেবাদাতা উবার-এ সাইবার হামলা চালিয়ে ডাটা হাতিয়ে নেওয়ার কর্মকাণ্ডের কারণ অনুসন্ধানে নেমেছে মার্কিন বিচারবিভাগ। সম্প্রতি এ বিষয় প্রসঙ্গে প্রতিবেদন প্রকাশ করেছে সংবাদ সংস্থা রয়টার্স।
যদিও তদন্ত প্রসঙ্গে যুক্তরাষ্ট্রের বিচারবিভাগ এখনও নিশ্চিত না করলেও, বিষয়টির সঙ্গে জড়িত এক সূত্র এ বিষয়টি সম্পর্কে জানিয়েছে বলে উল্লেখ করেছে রয়টার্স। যদিও এ প্রসঙ্গে উবার কোনো মন্তব্য করতে রাজি হয়নি।
গত বছরের মে মাসে প্রতিষ্ঠানটিতে সাইবার হামলার সঙ্গে ব্যবসায়িক প্রতিদ্বন্দ্বী প্রতিষ্ঠান বা নিজ প্রতিষ্ঠানেরই কোনো কর্মকর্তা জড়িত আছে কি না সে বিষয়টি খতিয়ে দেখছে এ সংস্থা।
এ প্রসঙ্গে ১৬ ডিসেম্বর যুক্তরাষ্ট্র বিচারবিভাগের মুখপাত্র আব্রাহাম সিমনস জানিয়েছেন, এ বিষয়ে কোনো তদন্ত শুরু হচ্ছে কিনা সে বিষয়টি তিনি নিশ্চিতও করতে পারবেন না, অস্বীকারও করতে পারবেন না। কারণ, কারো বিরুদ্ধেই এখন পর্যন্ত কোনো অভিযোগ দায়ের করা হয়নি এবং ওই ঘটনায় আদৌ কাউকে দায়ী করা হবে কিনা, সে বিষয়টি এখনও ঘোলাটেই রয়ে গেছে।
উবার জানিয়েছিল, তাদের প্রায় ৫০ হাজার চালকের নাম, লাইসেন্স নম্বর হাতিয়ে নেওয়া হয়েছে। বিষয়টি নিয়ে তদন্তও শুরু করেছিল প্রতিষ্ঠানটি।
Comments
comments
Categories: ফিচার পোস্ট, সাইবার ক্রাইম
Tags: অনলাইন, উবার, ডাটা, প্রতিষ্ঠান, সাইবার হামলা
Leave a Comment
কর্পোরেট
Powered by WordPress
Back to top